
Številka: 06182-1045/2018-113
Datum: 21. 1. 2026


POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA



Zavezanec: KEMIS kemični izdelki, predelava in odstranjevanje odpadkov d.o.o.
 (KEMIS d.o.o), Pot na Tojnice 42, 1360 Vrhnika

Naprava / lokacija: naprava na zemljišču parc. št. 2718/25, 2718/26 K.O. 2002 – Vrhnika; 
Na naslovu: Pot na Tojnice 42, 1360 Vrhnika

Datum pregleda: 25.08.2025 (pregled dokumentacije), 27.08.2025 (ogled naprave), 14.10.2025 (ustna obravnava)

Okoljevarstveno dovoljenje (OVD) številka: 35407-62/2011-23 z dne 7. 6. 2013, spremenjenega z odločbo št. 35406-52/2015-10, z dne 15. 2. 2016, odločbo št. 35407-8/2015-8, z dne 27.10. 2016 in odločbo številka 35406-46/2018-64 z dne 25. 11. 2021.


Usklajenost z OVD: Predmet inšpekcijskega nadzora je bil nadzor izpolnjevanja predpisanih zahtev iz OVD. Nadzor je bil opravljen s pregledom dokumentacije in z ogledom na lokaciji naprave.  
Stranki in stranskemu udeležencu v postopku je bilo na ustni obravnavi omogočeno, da se izjavita o vseh dejstvih in okoliščinah pomembnih za odločitev. Opravljen je bil nadzor po posameznih področjih OVD in sicer nadzor ravnanja z odpadki, emisij snovi v zrak, emisij snovi v vode, hrupa, učinkovite rabe vode in energije, ukrepov za varstvo okolja kot celote, med katerimi zlasti: skladiščenje nevarnih tekočin in ukrepov za preprečevanje in nadzor nad izrednimi razmerami ter nadzor drugih z OVD predpisanih pogojev za obratovanje. Ugotovljeno je bilo, da upravljavec zagotavlja izpolnjevanje predpisanih pogojev. 


Zaključki / naslednje aktivnosti: V okviru postopka nepravilnosti niso bile ugotovljene, zato je bil postopek, na podlagi 28. člena Zakona o inšpekcijskem nadzoru, z izdajo sklepa o ustavitvi postopka, zaključen. Stranski udeleženec je na sklep podal pritožbo, ki je bila posredovana v reševanje Ministrstvu za okolje, podnebje in energijo. Postopek še ni pravnomočno zaključen. Naslednji inšpekcijski pregled bo opravljen skladno z letnim planom dela inšpekcije za okolje. 

